หนูมีเพศสัมพันธ์กับแฟนโดยไม่ได้ป้องกันอะไร 1ชั่วโมงต่อมาก็กินยาคุมฉุกเฉิน เมื่อผ่านไปประมาณ7วันก็มีประจำเดือนมา แต่มาแค่2-3วัน หนูมีโอกาสท้องไหมคะ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%และหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดนอาจออกได้นาน 1-4 วัน ซึ่งเลือดที่ออกถือเป็นผลจากยาคุมฉุกเฉิน ไม่ใช่ประจำเดือนจริงๆ สำหรับประจำเดอืนจริงๆ นั้น มักจะมาในช่วงเวลาเดิมหรืออาจมาช้ากว่าปกติได้ดังนั้น การมีเลือดออกใหลังจากทานยาไป 7 วัน หากไม่ใช่ช่วงวะนที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินค่ะ ไม่ได้เป็นอาการที่บ่งบอกว่าจะเกิดการตั้งครรภ์ขึ้นแต่อย่างใด ส่วนการที่จะทราบว่าจะมีการตั้งครรภ์หรือไม่ ต้องรอให้ถึงกำหนดวันที่ประจำเดือนควรจะมา ซึ่งหากถึงกำหนดแล้วควรรอไปอีก 1 สัปดาห์ หากประจำเดือนไม่มา ก็ควรตรวจหาการตั้งครรภ์ด้วยค่ะ